b"\n_START_ARTICLE_\nTerritori del Gabon\n_START_PARAGRAPH_\nEl Territori del Gabon fou una entitat colonial francesa que va existir fins a tres vegades:_NEWLINE_La primera fou formada el 4 d'octubre de 1860 i va subsistir fins al 1883, sent administrat sota l'autoritat del governador de la col\xc3\xb2nia de Costa d'Ivori-Gabon (Cote d'Ivoire-Gabon) fins al 16 de desembre de 1883, i amb subgovernador particular pel territori. El seu primer governador fou C\xc3\xa9sar Charles Joseph Pradier que fou nomenat encara pel cap de la Divisi\xc3\xb3 Naval de la Costa Occidental d'\xc3\x80frica el 4 d'agost de 1860, poc abans de la reorganitzaci\xc3\xb3, i fou confirmat com a primer governador particular del territori dins la col\xc3\xb2nia. La situaci\xc3\xb3 pol\xc3\xadtica i militar a Fran\xc3\xa7a el 1871 va portar al govern de la col\xc3\xb2nia a Arthur Verdier, de la companyia Arthur Verdier & Company com a resident i mantenidor de la sobirania francesa, doncs Fran\xc3\xa7a va confiar el govern a una companyia privada; aix\xc3\xb2 que havia d'acabar el 1878 va seguir fins al 1881 quan Verdier fou confirmat com a governador de Costa d'Ivori per\xc3\xb2 ara sota depend\xc3\xa8ncia del comandant de la Divisi\xc3\xb3 Naval de la Costa Occidental d'\xc3\x80frica (Comandant de Gabon i dels Establiments del Golf de Guinea). El 1883 el territori de Gabon fou convertit en col\xc3\xb2nia separada (Col\xc3\xb2nia del Gabon) mentre que Costa d'Ivori fou posada sota depend\xc3\xa8ncia de Guinea."